ไอซิสทำลายวัดคริสต์โบราณอายุ 1400 ปีในอิรักไม่เหลือซาก
(ภาพ: AP),กลุ่มติดอาวุธรัฐอิสลามทำลายวัดศริสต์โบราณอายุกว่า 1,400 ปี ในประเทศอิรักแล้ว ขณะที่ผู้เชี่ยวชาญชี้ วัดนี้ถูกทำลายไปตั้งแต่ปี 2014,สำนักข่าวต่างประเทศ เผยแพร่ภาพถ่ายดาวเทียมซึ่งแสดงให้เห็นว่า อารามของเซนต์ เอลิยาห์ (St Elijahs Monastery) ซึ่งเป็นวัดคริสต์เก่าแก่ที่สุดในประเทศอิรักอายุกว่า 1,400 ปี ตั้งอยู่บนเนินเขาในเมืองโมซูล ทางตอนเหนือ ถูกกลุ่มติดอาวุธ รัฐอิสลาม หรือ ไอซิส ทำลายไปแล้ว,ด้านผู้เชี่ยวชาญระบุว่า จากหลักฐานที่ปรากฏในภาพถ่ายดาวเทียมบ่งชี้ว่า วัดแห่งนี้ถูกทำลายไปตั้งแต่ช่วงปลายปี 2014 หรือไม่นานหลังจากที่กลุ่มไอซิสบุกยึดเมืองโมซูลแล้ว,ขณะที่หลวงพ่อ พอล ธาบิต ฮาบิบ บาทหลวงคาทอลิกจากเมืองโมซูลซึ่งขณะนี้อาศัยอยู่ในเมืองอิดลิบของชาวเคิร์ด ออกมาเตือนว่า ประวัติศาสตร์ชาวคริสต์กำลังถูกทำลายอย่างป่าเถื่อน เรามองเรื่องนี้ว่าเป็นความพยายามขับไล่เราออกจากอิรัก, กำจัดและกลืนกินการมีอยู่ของพวกเราบนดินแดนแห่งนี้,ทั้งนี้ กลุ่มไอซิสมักมุ่งเป้าโจมตีที่ชาวคริสต์ในอิรักและซีเรีย ทั้งยึดทรัพย์สินและบังคับให้เปลี่ยนไปนับถือศาสนาอิสลาม หรือต้องจ่ายภาษีสูงเป็นพิเศษ นอกจากนี้ ไอซิสยังทำลายอารามและโบสต์คริสต์โบราณยุคก่อนอิสลามในอิรักและซีเรียไปเป็นจำนวนมาก,อนึ่ง อารามของเซนต์ เอลิยาห์ หรือ เดียร์ มาร์ เอลิยา เชื่อว่าถูกสร้างขึ้นโดยนักบวชชาวอัสซีเรียในช่วงปี ค.ศ.595 ก่อนจะถูกอ้างความเป็นเจ้าของโดยคริสตจักรคาทอลิกของชาวคาลเดียน จากนั้นอารามแห่งนี้ก็กลายเป็นศูนย์กลางสังคมชาวคริสต์ท้องถิ่น และชาวคริสต์จำนวนมากจะเดินทางมาร่วมงานวัน มาร์ เอลิยา ซึ่งตรงกับวันพุธสุดท้ายของเดือน พ.ย. ต่อเนื่องเป็นเวลาหลายศตวรรษ,จนกระทั่งใน ปีค.ศ.1743 กองทัพเปอร์เซียยื่นคำขาดให้นักบวชของอารามเปลี่ยนศาสนาเป็นอิสลาม ซึ่งนักบวชปฏิเสธทำให้นักบวชถูกสังหารกว่า 150 ชีวิต.
กลุ่มติดอาวุธรัฐอิสลามทำลายวัดศริสต์โบราณอายุกว่า 1,400 ปี ในประเทศอิรักแล้ว ขณะที่ผู้เชี่ยวชาญชี้ วัดนี้ถูกทำลายไปตั้งแต่ปี 2014
ภาพถ่ายดาวเทียม,อารามของเซนต์ เอลิยาห์,St Elijah,วัดคริสต์,วัดคริสต์เก่าแก่ที่สุด,อิรัก,เมืองโมซูล,กลุ่มติดอาวุธ,รัฐอิสลาม,ไอซิส,โบราณสถาน,ซีเรีย,ข่าว,ข่าวต่างประเทศ,ไทยรัฐออนไลน์